ΓΡΑΠΤΗ ΕΡΩΤΗΣΗ E-0728/00

υποβολή: Jonas Sjstedt (GUE/NGL) προς την Επιτροπή

(17 Μαρτίου 2000)

Θέμα: Κατασκευή του φράγματος Vuotos στη Βόρεια Φιλανδία

Υπάρχουν έντονες ανησυχίες στη Βόρεια Σουηδία ότι η κατασκευή του φράγματος Vuotos στη Βόρεια Φιλανδία θα έχει επιβλαβείς επιπτώσεις στο περιβάλλονπό τη μορφή αυξημένων εκπομπών θρεπτικών ουσιών και βαρέων μετάλλων στο Βοθνικό Κόλπο. Υπάρχει, μεταξύ άλλων, φόβος ότι το φορτίο μεθυλικούδραργύρου μπορεί να αυξηθεί κατά 20-30 %. Αυτό συνεπάγεται φυσικά ότι το ποσοστόδραργύρου στα σουηδικά ψάρια θα αυξηθεί. Πιστεύεται ότι 240 τετραγωνικά χιλιόμετρα βαλτότοπων θα πλημμυρίσουν. Πολλές σουηδικές αρχές έχουν διαμαρτυρηθεί για τα κατασκευαστικά έργα.

Είχε η Επιτροπή την ευκαιρία να μελετήσει αυτό το κατασκευαστικό σχέδιο και έχει εξεταστεί εάν πληροί τις απαιτήσεις της οδηγίας της ΕΕ σχετικά με τις μελέτες περιβαλλοντικών επιπτώσεων;

Απάντηση της κας Wallstrm εξ ονόματος της Επιτροπής

(8 Μαΐου 2000)

Η Επιτροπή έχειπόψη της το έργο που αφορά την μονάδα ηλεκτροπαραγωγής και την τεχνητή λίμνη στο Vuotos, για το οποίο αρμόδιο επί θεμάτωνδάτων δικαστήριο της Βόρειας Φινλανδίας ενέκρινε προσφάτως (29 Φεβρουαρίου 2000) άδεια κατασκευής. Σύμφωνα με τα αναγραφόμενα στον τύπο, η απόφαση θα προσβληθεί.

Μολονότι έργα όπως το ανωτέρω εμπίπτουν καταρχήν στο πεδίο εφαρμογής της Οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(1), τα κράτη μέλη δενποχρεούνται, βάσει της Οδηγίας, να καλύπτουν έργα για τα οποία έχουν κινηθεί διαδικασίες συναίνεσης πριν από την ημερομηνία εφαρμογής της, δηλαδή την 1η Ιανουαρίου 1995 για την Φινλανδία (βλέπεπόθεση C-362/92, Bund Naturschutz in Bayern, παράγραφος 19, και C-431/92, Επιτροπή κατά Γερμανίας, παράγραφος 29). Η αίτηση για το έργο στο Vuotos κατετέθη το 1992. Οι φινλανδικές αρχές πληροφόρησαν την Επιτροπή ότι η Φινλανδική Πράξη για τις Διαδικασίες Εκτίμησης των Περιβαλλοντικών Επιπτώσεων αποκλείει τα έργα για τα οποία διενεργήθηκε δημόσια ακρόαση πριν από τις 14 Ιανουαρίου 1994, όπως είναι η περίπτωση του έργου στο Vuotos.

Πάντως, οι περιβαλλοντικές επιπτώσεις των θρεπτικών συστατικών και των βαρέων μετάλλων, που είναι απόρροια του έργου, έχουν εκτιμηθεί στο πλαίσιο της διαδικασίας χορήγησης της αδείας βάσει της Φινλανδικής Πράξης για τα Ύδατα. Η απόφαση για την χορήγηση αδείας κατασκευής αναλύει τις εκτιμώμενες επιπτώσεις της τεχνητής λίμνης στην ποιότητα τωνδάτων και στα ψάρια, στην ίδια την τεχνητή λίμνη, στον ποταμό Kemijoki και στο βόρειο τμήμα του Βοθνικού Κόλπου. Εκτιμάται ότι θα διαταραχθεί η ποιότητα τωνδάτων και οι αλιευτικές δραστηριότητες αναψυχής, μεταξύ άλλων, από τα ηυξημένα επίπεδα θρεπτικών συστατικών, ιδίως αζώτου και φωσφόρου" εκτιμάται όμως ότι οι επιπτώσεις θα εστιασθούν στην ίδια την τεχνητή λίμνη και στο κατάντη τμήμα του ποταμού, ενώ θα είναι σχετικά ελαφρύτερες στο βόρειο τμήμα του Βοθνικού Κόλπου. Υπολογίζεται επίσης ότι τα επίπεδα τουδραργύρου σε ορισμένα είδη ψαριών (λούτσος, πέρκα, λότα) θα αυξηθούν σημαντικά τα πρώτα 8-15 έτη από την κατασκευή (πάνω από 1 milligram ανά χιλιόγραμμο (mg/kg) στην ίδια την τεχνητή λίμνη, και μεταξύ 0.5 και 1.0 mg/kg στο ποταμό Kemijoki), πλην όμως σε μικρότερο βαθμό στο βόρειο τμήμα του Βοθνικού Κόλπου. Το αρμόδιο επί θεμάτωνδάτων δικαστήριο επεσήμανε ότι οι επιπτώσεις στηνγεία μπορούν να αποφευχθούν με την παρακολούθηση της κατάστασης και την ενημέρωση του κοινού. Επιπλέον, βάσει των μελετών που εκπονήθηκαν, δεν θεωρήθηκε πιθανόν ότι η μετακίνηση άλλων βαρέων μετάλλων θα είχε επιπτώσεις παρόμοιες με την μετακίνηση τουδραργύρου. Το αρμόδιο επί θεμάτωνδάτων δικαστήριο έδωσε εντολή στον αιτούντα να μελετήσει περαιτέρω και να παρακολουθήσει τις επιπτώσεις στην αλιεία και στα ψάρια.

Σύμφωνα με τις πληροφορίες από τις φινλανδικές αρχές των οποίων κατέστη αποδέκτης η Επιτροπή, η Φινλανδία ενημέρωσε, κατά την διάρκεια της διαδικασίας για τη χορήγηση της άδειας, τις αρμόδιες σουηδικές αρχές για τις εκτιμήσεις περιβαλλοντικών επιπτώσεων του έργου στην σουηδική πλευρά.

Με βάση τις διαθέσιμες πληροφορίες της, η Επιτροπή δεν θεωρεί ότι συντρέχει λόγος λήψεως μέτρων σχετικά με τις διαδικασίες εκτίμησης των περιβαλλοντικών επιπτώσεων όσον αφορά το συγκεκριμένο έργο. Η Επιτροπή θα εξακολουθήσει να παρακολουθεί τις τρέχουσες διαδικασίες σε εθνικό επίπεδο.

(1) ΕΕ L 175 της 5.7.1985.